Diari Oficial de la Generalitat Valenciana


Sumari del DOGV 8461, del 10-01-2019 (2019/139)

RESOLUCIÓ de 7 de gener de 2019, de la directora general de Recursos Humans, per la qual s'executa la sentència número 808/2018, de 23 d'octubre de 2018, del Jutjat Contenciós Administratiu número 8 de València, sobre Resolució de 13 de desembre de 2016, del director general de Recursos Humans, per la qual es convoca concurs oposició torn accés lliure per a la provisió de vacants del cos tècnic de salut pública, escala farmacèutics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8461

Data del DOGV
:   10-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/139


Data del document
:   07-01-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 7 de gener de 2019, de la directora general de Recursos Humans, per la qual s'executa la sentència número 808/2018, de 23 d'octubre de 2018, del Jutjat Contenciós Administratiu número 8 de València, sobre Resolució de 13 de desembre de 2016, del director general de Recursos Humans, per la qual es convoca concurs oposició torn accés lliure per a la provisió de vacants del cos tècnic de salut pública, escala farmacèutics. [2019/139]  
El 13 de desembre de 2018 va tindre entrada en la Conselleria de Sanitat Universal i Salut Pública la diligència d'ordenació de 27 de novembre de 2018 per la que es va declarar la fermesa i es va traslladar per a la seua execució, la sentència número 808/2018, de 23 d'octubre de 2018, del Jutjat Contenciós Administratiu número 8 de València, dictada en el procediment abreviat 000247/2017, sobre la Resolució de 13 de desembre de 2016, del director general de Recursos Humans, per la qual es convoca concurs oposició torn accés lliure per a la provisió de vacants del cos tècnic de salut pública, escala farmacèutics i contra les resolucions, del punt 2n, 3r i 4t de demanda.  
La dispositiva de la mencionada sentència resol: «Estimar el recurs contenciós administratiu interposat per María Dolores Arques Mateo i María Eugenia Martínez Domínguez, representada i assistida pel lletrat Ricardo de Vicente Domingo, contra la Resolució de 13 de desembre de 2016, del director general de Recursos Humans de la Conselleria de Sanitat Universal i Salut Pública de la Generalitat Valenciana, per la qual es convoca concurs oposició pel torn d'accés lliure per a la provisió de vacants del cos superior tècnic de la salut pública de l'Administració de la Generalitat, escala de farmacèutics/as de salut pública (A1-S03-02) funcionaris/es d'administració especial, dependents de la Conselleria de Sanitat Universal i Salut Pública, contra la Resolució de 13 de març de 2017, del director general de Recursos Humans de la Conselleria de Sanitat Universal i Salut Pública, que estima parcialment el recurs de reposició interposat per María Dolores Arques Mateo en el sentit d'atendre parcialment la pretensió resolta en el fonament jurídic tercer d'aquesta última resolució, desestimant la resta de les peticions, contra la Resolució del director general de Recursos Humans de la Conselleria de Sanitat Universal i Salut Pública de la Generalitat Valenciana de 6 d'abril de 2017 per la qual es publiquen les modificacions derivades de l'estimació parcial del recurs de reposició avantdit, donant una nova redacció als aspectes modificats del barem, i contra la Resolució de 3 d'octubre de 2017, del director general de Recursos Humans de la Conselleria de Sanitat Universal i Salut Pública de la Generalitat Valenciana, que desestima el recurs administratiu interposat per María Eugenia Martínez Domínguez contra la Resolució del director general de Recursos Humans de la Conselleria de Sanitat Universal i Salut Pública de la Generalitat Valenciana, de 13 de desembre de 2016, anul·lant els actes administratius impugnats, quant als punts següents:  
  
  
- De l'apartat 1.1 del barem de mèrits en la redacció donada per la resolució de 13 de març de 2017, i ara apartat 1.1.2 del barem en la resolució de 6 d'abril de 2017 (DOGV 12.04.2017), anul·lant i deixant sense valor ni cap efecte la frase: «sempre que s'acredite per la persona interessada, adequadament i dins del termini i en la forma corresponent, la realització en aquests treballs de funcions d'idèntica naturalesa a què s'exercisquen en els llocs del cos/escala A1-S03-02, naturalesa funcionarial, sector administració especial, farmacèutics de salut pública de l'Administració de la Generalitat, la qual cosa haurà de ser valorada en cada cas per l'òrgan tècnic de selecció»;  
- De l'apartat 1.2 del barem de mèrits en la redacció donada per la resolució de 13 de desembre de 2016, i sostinguda en l'apartat 1.2 en la resolució de 6 d'abril de 2017 (DOGV 12.04.2017) en l'extrem referent a què la valoració siga «a raó de 0,20 punts per cada mes complet de servei en actiu», reconeixent que els serveis prestats com a farmacèutic/a titular interí/ina al servei de la sanitat local ho siga «a raó de 0,30 punts per cada mes complet de servei actiu»,  
  
- De l'apartat 1.6 del barem, en la redacció donada per la resolució de 6 d'abril de 2017, DOGV de 12 d'abril de 2017, en l'apartat 1.6.1, en l'extrem de «a raó de 0,05 punts per cada mes complet de servei actiu», que ha de modificar-se, en el sentit de reconéixer que la valoració ha de ser «a raó de 0,15 punts per cada mes complet de servei en actiu».  
  
Vist que segons l'article 118 de la Constitució espanyola «és obligat complir les sentències i la resta de resolucions fermes de jutges i tribunals, així com prestar la col·laboració requerida per aquests en el curs del procés i en l'execució del que resol» i que de conformitat amb l'article 18 de la Llei orgànica 6/1985, d'1 de juliol del poder judicial «les sentències s'executaran en els seus propis termes» a més del que disposen els articles 103 i concordants de la Llei 29/1998 de la jurisdicció contenciosa administrativa, sobre l'execució de sentències.  
Fent ús de les atribucions que em conferix l'article 69.3 de la Llei 5/1983, de 30 de desembre, del Consell i fent ús de les competències atribuïdes per l'article 18 del Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat i Salut Pública, resolc:  
  
Complir a la sentència número 808/2018, de 23 d'octubre de 2018, del Jutjat Contenciós Administratiu número 8 de València sobre Resolució de 13 de desembre de 2016, del director general de Recursos Humans, per la qual es convoca concurs oposició torn accés lliure per a la provisió de vacants del cos tècnic de salut pública, escala farmacèutics, en el sentit següent:  
I. -«De l'apartat 1.1 del barem de mèrits en la redacció donada per la resolució de 13 de març de 2017, i ara apartat 1.1.2 del barem en la resolució de 6 d'abril de 2017 (DOGV 12.04.2017), anul·lant i deixant sense valor ni cap efecte la frase: «sempre que s'acredite per la persona interessada, adequadament i dins del termini i en la forma corresponent, la realització en aquests treballs de funcions d'idèntica naturalesa a què s'exercisquen en els llocs del cos/escala A1-S03-02, naturalesa funcionarial, sector administració especial, farmacèutics de salut pública de l'Administració de la Generalitat, la qual cosa haurà de ser valorada en cada cas per l'òrgan tècnic de selecció»;  
- De l'apartat 1.2 del barem de mèrits en la redacció donada per la resolució de 13 de desembre de 2016, i sostinguda en l'apartat 1.2 en la resolució de 6 d'abril de 2017 (DOGV 12.04.2017) en l'extrem referent a què la valoració siga «a raó de 0,20 punts per cada mes complet de servei en actiu», reconeixent que els serveis prestats com a farmacèutic/a titular interí/a al servei de la sanitat local ho siga «a raó de 0,30 punts per cada mes complet de servei actiu»,  
  
- De l'apartat 1.6 del barem, en la redacció donada per la resolució de 6 d'abril de 2017, DOGV de 12 d'abril de 2017, en l'apartat 1.6.1, en el punt de «a raó de 0,05 punts per cada mes complet de servei actiu», que ha de modificar-se, en el sentit de reconéixer que la valoració ha de ser «a raó de 0,15 punts per cada mes complet de servei en actiu»  
  
II. Anul·lar tots els actes administratius totalment o parcialment quan contravinguen el que disposa el paràgraf I del present resolc.  
  
Aquesta resolució serà publicada en el Diari Oficial de la Generalitat Valenciana i en contra podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia segons disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa, així com qualsevol altre que estime en defensa del seu dret.  
  
València, 7 de gener de 2019.- La directora general de Recursos Humans: Carmen López Delgado.